ອະດີດປະທານາທິບໍດີອິຣ່ານ ເສຍຕໍາແໜ່ງສຳຄັນ ທາງສາສະໜາ
ອະດີດປະທານາທິບໍດີອິຣ່ານ ທ່ານ Rafsanjani ເສຍຕໍາແໜ່ງ ຫົວໜ້າພະແນກ ສາສະໜາ ທີ່ສຳຄັນຂອງປະເທດ.
ອະດີດປະທານາທິບໍດີອິຣ່ານ ທ່ານ Akbar Hashemi Rafsanjani ໄດ້ສູນເສຍ ຕໍາແໜ່ງຂອງທ່ານໃນຖານະເປັນຫົວໜ້າພະແນກການທາງສາສະໜາທີ່ີມີອໍານາດ ຫລາຍທີ່ສຸດນັ້ນ ໂທລະພາບແຫ່ງລັດຂອງອິຣ່ານກ່າວວ່າ ທ່ານ Ayatollah Mohammad Reza Mahdavi Kani ໄດ້ຖືກເລືອກໃຫ້ເປັນປະທານຄົນໃໝ່ຂອງສະພານັກຊ່ຽວຊານ ຊຶ່ງເປັນຜູ້ເລືອກເອົາຜູ້ນຳສູງສຸດຂອງອີຣ່ານ ແລະຜູ້ເບິ່ງແຍງດູແລການເຄື່ອນໄຫວ ຂອງທ່ານນັ້ນ ໂທລະພາບແຫ່ງລັດກ່າວຕື່ມວ່າ ທ່ານ Rafsanjani ປະຕິເສດຮັບເອົາການເປັນຜູ້ ສະໝັກຮັບເລືອກຕັ້ງສຳລັບຕໍາແໜ່ງດັ່ງກ່າວຊຶ່ງຜູ້ກ່ຽວໄດ້ດໍາລົງມາຕັ້ງແຕ່ປີ 2007 ນັ້ນ ອະດີດປະທານາທິບໍດີໄດ້ຖືກຕໍາໜິຕິຕຽນໂດຍພວກຫົວນິຍົມແນວທາງເດີມທີ່ວ່າ ທ່ານຢູ່ໃກ້ຊິດຫລາຍໂພດກັບຝ່າຍຄ້ານໃນປະເທດນັ້ນ ການປ່ຽນແປງທີ່ວ່າວ່ານີ້ ຖືກເບິ່ງເຫັນວ່າເປັນການປາໄຊສໍາລັບພວກຫົວນິຍົມແນວ ທາງປານກາງແລະພວກຫົວປະຕິຮູບໃນອິຣ່ານ ພວກຫົວນິຍົມແນວທາງເດີມຫົວແຂງ ກະດ້າງໄດ້ສະໜັບສະໜຸນການເລືອກຕັ້ງທ່ານ Kani ນັ້ນ ອິຣ່ານກໍເປັນນຶ່ງໃນບັນດາປະເທດໃນພາກຕາເວັນອອກກາງທີ່ໄດ້ປະເຊີນກັບຄື້ນຟອງ ແຫ່ງການປະທ້ວງຕໍ່ຕ້ານລັດຖະບານໃນຫວ່າງບໍ່ເທົ່າໃດສັບປະດາຜ່ານມານີ້